

**REPUBLIKA HRVATSKA**

**ZADARSKA ŽUPANIJA**



**OPĆINA GRAČAC**

**Općinski načelnik**

KLASA: 320-02/18-01/15

URBROJ: 2198-31-01-23-161

Gračac, 14. travnja 2023. godine

Na temelju članka 29. Zakona o poljoprivrednom zemljištu („Narodne novine“ broj 20/18, 115/18, 98/19 i 57/22 ) te članka 32. Statuta Općine Gračac («Službeni glasnik Zadarske županije» 11/13, „Službeni glasnik Općine Gračac“ 1/18, 1/20,4/21), Općinski načelnik Općine Gračac objavljuje

**ZAKLJUČAK**

**o utvrđivanju i upućivanju na ponovni Javni uvid prijedloga Programa raspolaganja poljoprivrednim zemljištem u vlasništvu Republike Hrvatske**

**na području Općine Gračac**

**Članak 1.**

Na temelju naknadno pristiglih očitovanja nadležnih institucija potrebnih za izradu Programa raspolaganja poljoprivrednim zemljištem u vlasništvu Republike Hrvatske utvrđuje se i upućuje na **ponovni** Javni uvid prijedlog Programa raspolaganja poljoprivrednim zemljištem u vlasništvu Republike Hrvatske na području Općine Gračac (u daljnjem tekstu: prijedlog Programa).

**Članak 2.**

Obavijest o početku ponovnog Javnog uvida u prijedlog Programa objavit će se dana 17. travnja 2023. godine u Zadarskom listu, na oglasnoj ploči Općine Gračac, na službenoj web stranici Općine Gračac [www.gracac.hr](http://www.gracac.hr)

**Članak 3.**

Uvid u prijedlog Programa može se izvršiti od 17. travnja 2022. godine do zaključno 02. svibnja 2023. godine, radnim danom u vremenu od 8:00 do 14:00 sati u općinskoj vijećnici Općine Gračac, Park sv. Jurja 1.

Uvid u prijedlog Programa u vrijeme Javnog uvida moguće je i na službenoj web stranici Općine Gračac [www.gracac.hr](http://www.gracac.hr)

**Članak 4.**

Zainteresirane osobe mogu dati primjedbe na prijedlog Programa najkasnije do isteka trajanja Javnog uvida, odnosno zaključno do 02. svibnja 2023. godine.

Primjedbe se podnose na propisanom obrascu koji je sastavni dio popratne dokumentacije prijedloga Programa, preporučeno poštom ili osobno na adresu: Općina Gračac, Park sv. Jurja 1, 23440 Gračac ili na e-mail adresu: [gracac@gracac.hr](mailto:gracac@gracac.hr)

Obrazac treba biti čitko napisan, s upisanim imenom i prezimenom podnositelja i njegovim podacima za kontakt, jer se u suprotnom neće uzeti u razmatranje.

**Članak 5.**

Sve primjedbe koje su sudionici u ponovnom Javnom uvidu dali u roku i na način određen zakonom, obradit će nositelj izrade i o tome pripremiti Izvješće o javnom uvidu.

Prigovori koji budu predani ili zaprimljeni nakon isteka roka iz članka 3. odbacit će se.

**Članak 6.**

Načelnik će razmotriti Izvješće o javnom uvidu i utvrditi konačan prijedlog Programa te ga s popratnom dokumentacijom dostaviti Ministarstvu poljoprivrede na prethodnu suglasnost.

**Članak 7.**

Ovaj Zaključak stupa na snagu danom donošenja kad se objavljuje na službenim web stranicama i na Oglasnoj ploči Općine Gračac.

**Općinski načelnik**

**Robert Juko, ing.**